Publication: Magyar Közlöny
Issue: MK-1999-66 (Year: 1999, Number: 66)
Era: 1990-2004
Section: a 3/1999. (VII. 21.) SzCsM rendelethez
Paragraph Index: 480

2. A szakmai vizsga részei 2.1. Írásbeli vizsga: A hallgató a tanfolyam végén záródolgozatot készít előre meghatározott témában. Témája: Adott szakmai tevékenységhez tartozó egynapos (6 órás) képzési program részletes kifejtése, módszertani leírása, eszközigényének bemutatása. 2.2. Gyakorlati vizsga: A tanult módszerek felhasználásával — a hallgató által kiválasztott — 40—60 perces aktivizáló foglalkozás megtartása a záródolgozat témája alapján. 2.3. Szóbeli vizsga: A szóbeli vizsga kérdései az alábbi három témakörből kerülnek összeállításra: — kommunikáció, — képzési folyamat, — felnőttképzési és oktatási módszerek. A szóbeli vizsgán a Szociális és Családügyi Minisztérium által kiadott vizsgakérdéseket kell használni. A szóbeli tételsor több vizsgán használható. A szóbeli felelet időtartama: 15—20 perc. A tanfolyam szervezője gondoskodik arról, hogy a szóbeli kérdéssort a hallgatók a vizsga előtt legalább egy hónappal megkapják.

Source: https://magyarkozlony.hu/hivatalos-lapok/e84b43d1d3f7f5ec5ddac2188721ce36a5d28b2a/dokumentumok/291a2b74d89f6e8bb9c975c3bec990b9212773a2/letoltes